**גיא אריאלי** (נולד ב-17 באוגוסט 1975) הוא דוגמן, שחקן ומנחה ישראלי.

ביוגרפיה
--------

אריאלי נולד בלוד, בן בכור לרונית ואבנר אריאלי. אביו הביולוגי עזב את הבית כשהיה בן כמה חודשים והוא גדל עם אבא חורג. בגיל 12 הוצא מהבית בשל התעללות שעבר מצד אביו החורג, והועבר לקיבוץ כברי וגדל שם כילד חוץ.

בקריירת המשחק
-------------

בחנוכה 1998 השתתף אריאלי כרקדן ב"פסטיגל חלומות" היה חבר בלהקת הבנים "פור יו" ובנוסף הופיע בפסטיגל 1998 בתור סבא "מוצ'קין". 

בשנים 1999-2002 השתתף בסדרת הנוער "החבר'ה הטובים" בתפקיד דודי. 

בשנת 2003 השתתף והנחה את תוכנית הטלוויזיה "זאפ T.V", בערוץ הראשון. והוציא יומן לתלמיד בכיכובו.

באותה שנה שיחק בטלנובלה "משחק החיים" את דמותו של ירון, נער רגיש הגר עם סבתו ונשבה בקסמו של התיאטרון, כנגד רצונה של משפחתו ולמורת רוחו של חברו הטוב. כמו כן באותה השנה אריאלי השתתף בפסטיגל והנחה אותו לצד רועי בר נתן ועופר שכטר, וביצע בו את השיר "אהבה ראשונה" שזכה במקום השלישי. באותה השנה גם השתתף בכמה פרקים בודדים בסדרה "המשאית" בתפקיד עצמו. 

לאחר מכן שיחק ב"אינגלה", "פרנקו וספקטור", "אהבה בשלכת", "העולם על פי גיא ותם", "הפרקליטים" ובטלנובלה בהפקת סלקום בשם 
"הנסיכה", שנועדה לשיווק בטלפונים סלולריים.

בשנת 2006 השתתף בסדרה "ילדות רעות" בדמותו של אריק. כמו כן, ניצח בעונה השנייה של "רוקדים עם כוכבים" לצד מאשה טרוינסקי.

אריאלי השתתף בהצגות "טרזן וג'יין", "הנסיכה והעדשה", "הקוסם!".

הנחה בערב מחוה לאריק איינשטיין בהיכל דרום השרון ועוד.

השתתף בפרסומות לחברת פלאפון, לבנק אוצר החייל, למילקי יחד עם הדוגמנית בר רפאלי ולברק 013.

בשנים 2009–2013 הנחה את שלוש העונות של התוכנית המוטורית "טסט ראשון" בערוץ הראשון.

בשנת 2009 השתתף במחזמר "ספר הג'ונגל" בבימויו של אמיר פיי גוטמן, הוא ראיין בערוץ הראשון את המתמודדות בתחרות "מלכת היופי של העלייה" בתוכנית ספיישל בו התמודדו בנות שעלו לארץ ממדינות שונות על התואר.

ב-2010 השתתף בטלנובלה היומית של ערוץ 10 "נשות הטייסים" והנחה את העונה הראשונה של תוכנית המציאות "הרווק".

בשנת 2012 שיחק בסדרת הדרמה, "אלנבי" בתור עידו, שותף במועדון חשפנות שמאוהב באחת החשפניות. התוכנית שודרה בערוץ 10.

החל מינואר 2015 מנחה פעמיים בשבוע את מגזין חדשות הילדים "המהדורה" בערוץ הראשון.

בנובמבר 2016 השתתף אריאלי בסדרה "פלאשבק" ששודרה בערוץ הילדים, בתפקיד מיקי, אבא של אביב.

בשנת 2016 שיחק בסדרת הטלוויזיה "תאג"ד" בתפקיד אמנון.

ב-2017 הנחה את תוכנית הסדנא "diy" בערוץ 10.

ב-2018 הנחה את תוכנית "הערב" כמנחה מחליף עם יעל בר זוהר.

ב-26 בספטמבר 2019 עלתה לשידור סדרת הטלוויזיה "חמישים" בהשתתפותו.

ב-2021 השתתף בעונה השנייה של הסדרה "פמת"א" בה השתתף אריאלי בתור יניב ארזי.

בינואר 2023 החליף את רון שחר בתפקיד הראשי בהצגה "מעבר לדלת" בתיאטרון הבימה מאת אורי אוריין, בבימויו של גמא פריד, ולצידה של יעל לבנטל. באותה השנה השתתף בסדרה "מלכת היופי של ירושלים".

חיים אישיים
-----------

בשנים 2002–2006 היה בזוגיות עם הדוגמנית ניקול דיקסטרא.

ביוני 2008 נישא אריאלי לנעמה גבעתי, אחותה של הדוגמנית שרי גבעתי. לזוג בת ושני בנים.

קישורים חיצוניים
----------------

* גיא אריאלי, ברשת החברתית אינסטגרם
* גיא אריאלי, במיזם "אישים" לתיעוד היצירה הישראלית
* גיא אריאלי, במסד הנתונים הקולנועיים IMDb (באנגלית)
* גיא אריאלי, באתר "אידיבי", מאגר הידע העברי לקולנוע ישראלי ועולמי
* גיא אריאלי - הבמה המרכזית(הקישור אינו פעיל)
* עיינה לי, גיא אריאלי: "בסצינת האורגיה לא ראיתי בעיניים", באתר ynet, 21 ביולי 2012
* רן בוקר, "הדור הצעיר לא מזהה אותי, וזה מקסים", באתר ynet, 10 באוקטובר 2016